section_heading: Životopis
paragraph_text: Nakon mjuzikla Oklahoma! iz 1955. godine, Gloria Grahame nije ostvarila značajniju filmsku ulogu. Do kraja života nastupala je uglavnom u kazalištu, uz povremene filmske i televizijske izlete. Tome je pridonijela njena reputacija problematične glumice na snimanjima, kao i njen buran privatni život - bila je udata, između ostalih, za redatelja Nicholasa Rayja i za njegovog sina Tonyja Rayja, te je s obojicom imala djecu.